पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी में ऑक्सीजन को लेकर मची मारामारी के बाद नगर निगम खुद का ऑक्सीजन प्लांट स्थापित करने जा रहा है। लगभग 1 करोड़ 30 लाख रुपए की लागत से लगने वाले इस प्लांट में हर घंटे 45 हजार लीटर ऑक्सीजन का उत्पादन होगा। सामान्य भाषा में एक घंटे में एक हजार सिलेंडर भरे जा सकेंगे। यदि यह प्लांट 24 घंटे चला तो 24 हजार सिलेंडर अकेले इसी प्लांट से सप्लाई हो सकेंगे। जवाहर चौक स्थित बस डिपो में खाली पड़ी जमीन पर यह प्लांट लगेगा, जो दो माह में बन जाएगा।
शहर में इस समय अस्पतालों में ऑक्सीजन सप्लाई का मैनेजमेंट नगर निगम ही संभाल रहा है। निगम के इंजीनियर ही ऑक्सीजन उत्पादन से लेकर उसके अस्पतालों में सप्लाई आदि का काम संभाले हैं। निगमायुक्त वीएस चौधरी कोलसानी ने कहा कि ऑक्सीजन सप्लाई व्यवस्था को अपने हाथ में लेने के बाद यह अनुभव हुआ कि अस्पतालों के साथ अन्य कार्यों के लिए भी काफी ऑक्सीजन की जरूरत होती है। यदि हम लगातार भिलाई और राउरकेला जैसे स्टील प्लांट से ऑक्सीजन बुलवाते रहे तो वहां स्टील के उत्पादन पर असर पड़ेगा। हकीकत यह है कि कंस्ट्रक्शन के काम में आने वाले सरिए की बाजार में कमी महसूस होने लगी है। नगर निगम को भी वेल्डिंग और अन्य कार्यों के लिए ऑक्सीजन की जरूरत पड़ती है।
राज्य शासन की नई नीति के बाद लिया गया निर्णय
राज्य शासन ने दो दिन पहले ही ऑक्सीजन प्लांट स्थापित करने पर 50 प्रतिशत तक का इंवेस्टमेंट प्रमोशन असिस्टेंट देने और बिजली बिल में भी एक रुपए प्रति यूनिट की छूट देने का निर्णय लिया है। इंडस्ट्रीयल पॉलिसी एंड इंवेस्टमेंट प्रमोशन असिस्टेंट विभाग के प्रमुख सचिव संजय शुक्ला ने इस संबंध में आदेश जारी कर दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn